Japana koturno

La Japana koturno, Coturnix japonica, estas specio de koturno (el la birda familio de Fazanedoj) troviĝanta en Orienta Azio.

Ili estas migranta specio, kiu reproduktiĝas en Manĉurio, sudorienta Siberio, norda Japanio, kaj Koreio, kaj vintrumas en la sudo de Japanio kaj suda Ĉinio. Ili loĝas en herbejoj kaj terkultivejoj.

La plumaro de la Japana koturno estas makulece flavecbruna, kun kremokolora blankeca strio superokula kaj malhelbruna krono kun centra blanka fajna strieto. En malhelbruna dorso estas blankecaj strioj kaj subaj partoj estas pli helaj (sablokoloraj). Plenkreskulo estas proksimume 20 cm longa. Tiu specio estas abunda tra plej parto de sia teritorio.

La Japana koturno estas uzata ĉefe por produktado de manĝoviando kaj ovoj, kaj estas taŭga duoblecele bredata birdo. La centro Krishi Vigyan Kendra Kannur de la Agrikultura Universitato de Kerala produktis videoalbumon enhavantan kantojn kaj videofilmojn pri bredado de Japana koturno.

Ovoj de Japana koturno ĉirkaŭflugis la Teron en kelkaj sovetaj kaj rusiaj kosmoŝipoj, kiaj la satelito Bion 5 kaj la kosmostacioj Saljut 6 kaj Mir.

 Literaturo 
  Malplej Zorgiga.

 Muneo Takaoki, “Model Animals for Space Experiments — Species Flown in the Past and Candidate Animals for the Future Experiments”, Biological Sciences in Space, Vol. 21, pp. 76–83 (2007).

 Vidu ankaŭ 
 Listo de birdoj de Japanio
 Listo de birdoj de Koreio

 Eksteraj ligiloj 

 BirdLife Species Factsheet 
 Japana koturno  Reproduktado
 Slovaka Komiatato por Priserĉado kaj Paca Uzado de Kosmo , kun detaloj pri eksperimentoj de Ivan Bella pri koturnoj en Mir, inklude fotojn de ido en sengravito

Kategorio:Kokoformaj
Kategorio:Fazanedoj
Kategorio:Birdoj de Azio